                                                      ZAPISNIK

sa 23. sjednice Vijeća Gradske četvrti Gornji grad - Medveščak održane 30. travnja 2019. u  prostorijama Područnog ureda Medveščak, Draškovićeva 15/I kat, dvorana 19.  
Početak sjednice: 18:00 sati
Nazočni članovi Vijeća:
1. Luka Bogdan 
2. Marija Marinović 
3. Marija Gazzari
4. Miren Milović 
5. Mislav Herman
6. Nada Boban
7. Dejan Bosak 
8. Mirjana Džajo 
9. Tomislav Oreški
10. Vlasta Toth  
11. Tatjana Holjevac
12. Tin Pažur 
13. Dijana Pečkaj Vuković
Odsutni članovi Vijeća:
       1. Neven Marković - ispričan
       2. Neda Raukar Gamulin - ispričana


Nazočni djelatnici Gradskog ureda za mjesnu samoupravu:
1. Gordana Barač, voditeljica PO Gornji grad – Medveščak
2. Marko Butković, stručni referent

Sjednicu je sazvao i predsjedava joj predsjednik Vijeća Gradske četvrti Gornji grad – Medveščak Luka Bogdan. Predsjednik  konstatira da je na sjednici  nazočno 13 članova Vijeća  te da Vijeće može donositi pravovaljane odluke i zaključke. 

L. Bogdan otvara sjednicu pozdravlja prisutne te stavlja Zapisnik na verifikaciju.
T. Holjevac moli da se u zapisniku napiše ako se Vijećnici ispričaju. 

Jednoglasno sa 13 glasova ZA usvojen je zapisnik sa 22. sjednice.

Predsjednik stavlja Dnevni red na glasovanje koji je isto jednoglasno sa 13 glasova ZA usvojen.





DNEVNI RED:     


1. Promet i promet u mirovanju na području Gradske četvrti
1. Pitanja, prijedlozi i obavijesti


Ad.1.Promet i promet u mirovanju na području Gradske četvrti

L.Bogdan otvara točku te ukratko obrazlaže. Predlaže Vijećnicima kako bi što bolje obradili točku osim danas u raspravi ako nešto vide a da je sporno po pitanju prometa i prometa u mirovanju neka do petka do 17 sati nadopune prijedloge i  neka ih pošalju. Napominje kako su i predsjednici mjesnih odbora zamoljeni da dostave svoje prijedloge, te otvara raspravu.

M. Džajo – prijedlog da se dio ulice Nova Ves i Medvedgradske ulice objedine u 1. zonu naplate parkinga. Napominje kako je zahtjev poslan prošle godine i kako nisu dobili odgovor do danas.
L. Bogdan odgovara kako je to u nadležnosti Gradske skupštine te kako još nisu razmotrili taj zahtjev ali istiće kako je u procesu rješavanja.
N. Boban – kako je onda moguće izraditi kvalitetnu studiju ako se prijedlozi Vijeća ne uzimaju na razmatranje?
L. Bogdan – zagovara se da se promet mora rješavati objedinjeno jer parcijalne intervencije utječu na cijelu četvrt.
M. Milović – tko će biti nositelj izrade projektnog zadatka?
L. Bogdan – stručna služba nakon sjednice Vijeća te nakon što L. Bogdan kao predsjednik objedini prijedloge.
M. Gazzari – sve manje i manje parkirnih mjesta. Pogotovo na strateškim mjestima (bolnica Šalata, PMF, ispred dućana…) te građanima „pauk“ odnosi vozilo zbog 10ak centimetara krivog parkiranja. Predlaže projekt garaže ispod igrališta.
M. Marinović – MO Petrova, reorganizacija parkirnih mjesta u kontekstu dodavanja novih.
N. Boban – napominje da su MO prvo trebali dati prijedloge s obzirom da znaju bolje. Torbarova ulica, Gajdekova ulica ( jednosmjerna a na drugoj strani parkiralište), Mikleušićeva ulica (ispred vrtića osigurati građanima mogućnost zaustavljanja radi vožnje djece u vrtić), Mlinarska ulica ( OŠ K.Š.Gjalski – ugibalište da roditelji mogu iskrcati djecu), Tkalčićeva ulica (bolje rješenje sa rampom), apel građanima sa garažama i dvorištima da ih koriste. 
T. Holjevac – ponovno razmotriti mogućnost garaže ispod Britanskog trga, Nazorova ulica (ukinuta mjesta preko noći, 74 mjesta da se vrate), Zamenhofova ulica(povećati broj parkirnih mjesta reorganizacijom/načinom parkiranja)
T. Oreški – Voćarska ulica od broja 66 prema sjeveru, desna strana ulice, zabranjeno je parkiranje ( ili iscrtat parkirna mjesta ili staviti zelenu površinu u funkciju), Babonićeva ulica (koso parkiranje sa drvoredom i da postane jednosmjerna, zona smirenog prometa).
M. Herman – Šalata i Petrova bolnica, problem parkiranja i sa djelatnicima a pogotovo sa pacijentima i pacijenticama 
D. Pečkaj-Vuković – projekt garaže ispod Kukuljevićeve, što je sa tim? Problem Medulićeve ulice, velike gužve koje bi se mogle riješiti sa prometnim policajcem da stoji uvijek na Ilici.
V. Toth – riješiti parkiranje autobusa u Vončininoj ulici.
[bookmark: _GoBack]T. Pažur – napominje kako su autobusi bili parkirani u Mesničkoj ulici, što se događa?
V. Toth – Gornji grad, postrožiti uvjete parkiranja i onemogućiti prolazak preko stare gradske jezgre

Na kraju rasprave zaključeno je da svi vijećnici dostave svoje primjedbe i prijedloge za potrebe izrade prometne studije dostave na mail predsjednika kako bi se objedinili prijedlozi te definirale smjernice za izradu Projektnog zadatka.

Ad.2. Pitanja, prijedlozi i obavijesti

L. Bogdan obavještava vijećnike kako je došao odgovor na upit za javni sat kod Grškovićeve ulice od Zagreb plakata– uklonjen je radi konstantnog vandalizma na satu. Vijećnici su složni da se zahtjeva detaljnije obrazloženje i vraćanje predmetnog sata na lokaciju.
L. Bogdan – obavještava vijećnike da od 01. srpnja nema više domara. 
T. Holjevac – informativno pitanje, vezano uz skele u Nazorovoj. G. Barač odgovara da su skele uklonjene.
T. Holjevac – Optika, nije u nadležnosti mjesne samouprave nego na Gradu, moli da pročelnica pošalje dopis g. Biliću da preuzme posao jer predugo traje.
T. Holjevac – obzirom na predsjedavanje EU neka se napravi inicijativa da se malo uredi Grad, zapušteni prostori, zelenila…
T. Oreški – smatra da se ne treba odustati od domara.
N. Boban – moli pojašnjenje za projektnu dokumentaciju za Optiku. 
L. Bogdan - objašnjava da je to inicijativa Vijeća prema Gradu Zagrebu.
M. Herman – najavljuje stavljanje mandata u mirovanje
D. Bosak – stube, u kojoj su fazi? I je li ZET odgovorio na pitanje kako se pregledava stanje tramvajskih žica? G. Barač odgovara kako još nismo dobili odgovor.




L. Bogdan se zahvaljuje i zatvara sjednicu.

Sjednica završena u 19:15



Zapisnik sastavio:
Marko Butković, stručni referent  



KLASA: 026-02/19-001/219
URBROJ: 251-06-11-7-19-3
U Zagrebu, 28. svibanj 2019.

                   Predsjednik Vijeća Gradske četvrti
							              Gornji grad – Medveščak

							                        Luka  Bogdan

